**Iubire cu cântec**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o caldă după-masă

Şi-au fixat o întâlnire,

În grădina cu zambile,

Doi îndrăgostiţi din clasă.

.............................

Se ştiau din grădiniţă

De la grupa mijlocie,

Soarta aranjând să fie

Din aceeaşi poieniţă.

Au crescut frumos deodată

Împărţind frăţeşte totul,

Mai glumind, mai dând cu cotul,

El băiat şi ea o fată.

.......................

Nefiind de-acuma cale

De întoarcere-napoi,

Au pornit-o amândoi

Spre grădină, la plimbare.

Bine-ascunşi după zambile

S-au grăbit să-şi cadă-n braţe,

Însă nişte ace hoaţe

Feste le-au jucat, subtile.

Şi-uite-aşa a fost cu cântec

Aventura celor mici,

De-au fugit bieţii arici,

Cu durerile în pântec.